CELEX: 62022TN0113
Language: ga
Date: 2022-03-03 00:00:00
Title: Cás T-113/22: Caingean arna tabhairt an 3 Márta 2022 – OK v SEAE

19.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 165/37
            
         
      Caingean arna tabhairt an 3 Márta 2022 – OK v SEAE
      (Cás T-113/22)
      (2022/C 165/51)
      Teanga an cháis: an Fhraincis
      
         Páirtithe
      
      
         Iarratasóir: OK (ionadaí: N. de Montigny, Dlíodóir)
      
         Cosantóir: An tSeirbhís Eorpach Gníomhaíochta Seachtraí
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  maidir leis an iarraidh ar chúnamh:
                  
                              —
                           
                           
                              cinneadh Stiúrthóir Acmhainní Daonna SEGS ag diúltú go páirteach dá iarraidh ar chúnamh i leith ciaptha agus cóireála idirdhealaithe, ar tugadh fógra ina leith an [rúnda] (1) a neamhniú;
                           
                        
                              —
                           
                           
                              cinneadh Ard-Rúnaí SEGS a neamhniú, más gá, a mhéid a fhorlíonann sé cinneadh an 15 Meitheamh 2021, ag diúltú dá ghearáin [rúnda] a bhaineann leis an gcinneadh diúltú go páirteach don iarraidh ar chúnamh thuasluaite, ar tugadh fógra ina leith an [rúnda];
                           
                        
            
                  —
               
               
                  ar ábhar, raon feidhme agus cur chun feidhme an chomhaontaithe ar thángthas air an [rúnda] i gcás [rúnda]:
                  
                              —
                           
                           
                              comhaontú frithpháirteach an [rúnda] a neamhniú mar gheall ar easpa toilithe chomh maith le neamhchomhlíonadh a théarmaí;
                           
                        
                              —
                           
                           
                              an cinneadh intuigthe ag tabhairt ardú céime don iarratasóir go ghrád AD 14 go haisghníomhach ón 1 Eanáir 2018 a neamhniú, a mhéid is ionann é agus cur chun feidhme an chomhaontaithe sin, arna chur in iúl dó tríd a chárta tuarastail ó mhí Bealtaine 2021 a chur ar fáil, agus arna dhearbhú go foirmiúil le cinneadh ó Ard-Stiúrthóir Acmhainní SEGS (údarás ceapacháin) an [rúnda];
                           
                        
                              —
                           
                           
                              cinneadh an 30 Samhain 2021 ón Ard-Stiúrthóir Acmhainní a neamhniú lena dhiúltaigh SEGS a ghearán [rúnda] a thaisceadh i gcoinne easpa cinnidh sainráite maidir lena ardú céime go grád AD 14 an 1 Eanáir 2018 agus i gcoinne an dearbhaithe fhoirmiúil a chur SEGS ar fáil i gcomhthéacs an cháis [rúnda] a raibh sé de chuspóir aige, agus mar thoradh air sin, tuairim na Cúirte agus cumas an iarratasóra chun brath ar phrionsabal na córa comhionainne a shaobhadh;
                           
                        
            
                  —
               
               
                  a ordú don chosantóir cúiteamh a íoc leis an iarratasóir de mhéid 52 400 euro atá le bheith mar chúiteamh ar a dhamáiste ábhartha, chomh maith le cúiteamh as a dhamáiste morálta de mhéid arna shocrú go siombalach ag 1 euro;
               
            
                  —
               
               
                  a ordú don chosantóir na costais a íoc.
               
            
         Saincheisteanna dlí agus príomhargóintí
      
      Mar thaca leis an gcaingean i gcoinne an chinnidh lenar diúltaíodh dá iarratas ar chúnamh, maíonn an t-iarratasóir cúig shaincheist dlí.
      
                  1.
               
               
                  An chéad saincheist dlí lena n-éilítear locht seirbhíse, sárú ar an dualgas cúraim i leith an oifigigh a bhí ina íospartach de chiapadh, sárú ar an gCairt um Chearta Bunúsacha an Aontais Eorpaigh (“an Chairt”) agus Rialacháin Foirne Oifigigh an Aontais Eorpaigh.
               
            
                  2.
               
               
                  An dara saincheist dlí lena n-éilítear earráid fhollasach measúnaithe maidir le fianaise fhíorais an chiaptha a d'fhulaing an t-iarratasóir.
               
            
                  3.
               
               
                  An tríú saincheist dlí lena n-éilítear mí-úsáid cumhachtaí agus sárú ar Airteagal 47 den Chairt.
               
            
                  4.
               
               
                  An ceathrú saincheist dlí lena n-éilítear mí-úsáid cumhachtaí, sárú ar Airteagal 227 CFAE agus Airteagal 44 den Chairt.
               
            
                  5.
               
               
                  An cúigiú saincheist dlí lena n-éilítear nach raibh an scrúdú ar an iarraidh ar chúnamh i gcomhréir leis an gcinneadh [rúnda].
               
            Mar thaca leis an gcaingean i gcoinne an chinnidh intuigthe chun árdú céime a thabhairt agus i gcoinne an comhaontaithe fhrithpháirtigh a cuireadh i gcrích i gcomhthéacs an cháis [rúnda], maíonn an t-iarratasóir dhá shaincheist dlí.
      
                  1.
               
               
                  An chéad saincheist dlí lena n-éilítear calaoise agus neamhniú an chomhaontaithe ar thángthas air i gcomhthéacs an cháis [rúnda].
               
            
                  2.
               
               
                  An dara saincheist dlí lena n-éilítear neamhchomhlíonadh an comhaontaithe agus agairt mhíchuí d’údarás res judicata ag SEGS.
               
            
         (1)  Coinníodh siar sonraí rúnda.